ਦਿ ਬਿੱਗ ਸ਼ੌਰਟ (ਫ਼ਿਲਮ)
ਦਿ ਬਿਗ ਸ਼ਾਰਟ 2015 ਵਰ੍ਹੇ ਦੀ ਇੱਕ ਜੀਵਨੀ-ਆਧਾਰਿਤ ਫ਼ਿਲਮ ਹੈ ਜਿਸਦਾ ਨਿਰਦੇਸ਼ਨ ਅਤੇ ਸਹਿ-ਲੇਖਨ ਐਡਮ ਮੈਕਕੇ ਦੁਆਰਾ ਕੀਤਾ ਗਿਆ ਹੈ। ਚਾਰਲਸ ਰੈਂਡੋਲਫ ਦੁਆਰਾ ਸਹਿ-ਲਿਖਤ ਇਹ ਫ਼ਿਲਮ ਮਾਈਕਲ ਲੁਈਸ ਦੁਆਰਾ 2010 ਦੀ ਕਿਤਾਬ 'ਦਿ ਬਿਗ ਸ਼ਾਰਟ: ਇਨਸਾਈਡ ਦ ਡੂਮਸਡੇ ਮਸ਼ੀਨ' 'ਤੇ ਅਧਾਰਤ ਹੈ ਜੋ ਦਿਖਾਉਂਦੀ ਹੈ ਕਿ ਕਿਵੇਂ 2007-2008 ਵਿੱਤੀ ਸੰਕਟ ਸੰਯੁਕਤ ਰਾਜ ਦੇ ਹਾਊਸਿੰਗ ਬਬਲ ਦੁਆਰਾ ਸ਼ੁਰੂ ਹੋਇਆ ਸੀ। ਇਸ ਫਿਲਮ ਵਿੱਚ ਕ੍ਰਿਸ਼ਚੀਅਨ ਬੇਲ, ਸਟੀਵ ਕੈਰੇਲ, ਰਿਆਨ ਗੋਸਲਿੰਗ ਅਤੇ ਬ੍ਰੈਡ ਪਿਟ ਦੀਆਂ ਮੁੱਖ ਭੂਮਿਕਾਵਾਂ ਹਨ। ਇਨ੍ਹਾਂ ਤੋਂ ਇਲਾਵਾ ਜੌਹਨ ਮੈਗਾਰੋ, ਫਿਨ ਵਿਟ੍ਰੋਕ, ਹਾਮਿਸ਼ ਲਿੰਕਲੇਟਰ, ਰਾਫੇ ਸਪਾਲ, ਜੇਰੇਮੀ ਸਟ੍ਰੌਂਗ, ਅਤੇ ਮਾਰੀਸਾ ਟੋਮੀ ਸਹਾਇਕ ਭੂਮਿਕਾਵਾਂ ਵਿੱਚ ਹਨ। ਵਿੱਤੀ ਚੀਜ਼ਾਂ ਦੀ ਵਿਆਖਿਆ ਕਰਨ ਲਈ, ਫਿਲਮ ਵਿੱਚ ਅਦਾਕਾਰਾ ਮਾਰਗੋਟ ਰੌਬੀ, ਸ਼ੈੱਫ ਐਂਥਨੀ ਬੋਰਡੇਨ, ਗਾਇਕਾ-ਗੀਤਕਾਰ ਸੇਲੇਨਾ ਗੋਮੇਜ਼, ਅਰਥ ਸ਼ਾਸਤਰੀ ਰਿਚਰਡ ਥੈਲਰ, ਅਤੇ ਹੋਰਾਂ ਦੁਆਰਾ ਕੈਮਿਓ ਪੇਸ਼ਕਾਰੀ ਦਿੱਤੀ ਗਈ ਹੈ ਜੋ ਸਬ-ਪ੍ਰਾਈਮ ਮੌਰਟਗੇਜ ਅਤੇ ਸਿੰਥੈਟਿਕ ਕੋਲਟਰਲਾਈਜ਼ਡ ਡੈੱਟ ਔਬਲੀਗੇਸ਼ਨਜ਼ ਵਰਗੀਆਂ ਚੀਜ਼ਾਂ ਦੀ ਵਿਆਖਿਆ ਕਰਦੇ ਹਨ। ਫਿਲਮ ਦੇ ਕਈ ਪਾਤਰ ਸਿੱਧੇ ਤੌਰ 'ਤੇ ਦਰਸ਼ਕਾਂ ਨੂੰ ਸੰਬੋਧਿਤ ਕਰਦੇ ਹਨ ਅਤੇ ਇਹ ਜ਼ਿਆਦਾਤਰ ਰਿਆਨ ਦਾ ਪਾਤਰ ਹੁੰਦਾ ਹੈ ਅਤੇ ਇਹ ਕਥਾਵਾਚਕ ਵਜੋਂ ਵੀ ਕੰਮ ਕਰਦਾ ਹੈ 11 ਦਸੰਬਰ 2015 ਨੂੰ ਸੰਯੁਕਤ ਰਾਜ ਵਿੱਚ ਦਿ ਬਿਗ ਸ਼ਾਰਟ ਫਿਲਮ ਦੀ ਸੀਮਤ ਰਿਲੀਜ਼ ਸ਼ੁਰੂ ਕੀਤੀ ਗਈ, ਇਸ ਤੋਂ ਬਾਅਦ ਪੈਰਾਮਾਉਂਟ ਪਿਕਚਰਜ਼ ਦੁਆਰਾ 23 ਦਸੰਬਰ ਨੂੰ ਇੱਕ ਵਿਆਪਕ ਰਿਲੀਜ਼ ਕੀਤੀ ਗਈ। ਫਿਲਮ ਇੱਕ ਆਲੋਚਨਾਤਮਕ ਅਤੇ ਵਪਾਰਕ ਤੌਰ ਉੱਤੇ ਸਫਲ ਸੀ ਜਿਸਨੇ $50 ਮਿਲੀਅਨ ਦੇ ਬਜਟ 'ਤੇ $133 ਮਿਲੀਅਨ ਦੀ ਕਮਾਈ ਕੀਤੀ ਅਤੇ ਕਲਾਕਾਰਾਂ (ਖਾਸ ਕਰਕੇ ਕ੍ਰਿਸ਼ਚੀਅਨ ਦੇ), ਮੈਕਕੇ ਦੇ ਨਿਰਦੇਸ਼ਨ, ਸੰਪਾਦਨ ਅਤੇ ਸਕ੍ਰੀਨਪਲੇ ਦੇ ਪ੍ਰਦਰਸ਼ਨ ਲਈ ਪ੍ਰਸ਼ੰਸਾ ਪ੍ਰਾਪਤ ਕੀਤੀ। ਫਿਲਮ ਨੇ ਸਰਬੋਤਮ ਫਿਲਮ, ਸਰਵੋਤਮ ਨਿਰਦੇਸ਼ਕ, ਸਰਬੋਤਮ ਸਹਾਇਕ ਅਭਿਨੇਤਾ (ਕ੍ਰਿਸ਼ਚੀਅਨ), ਅਤੇ ਸਰਬੋਤਮ ਫਿਲਮ ਸੰਪਾਦਨ ਲਈ ਨਾਮਜ਼ਦਗੀਆਂ ਤੋਂ ਇਲਾਵਾ ਬੈਸਟ ਅਡਾਪਟਡ ਸਕ੍ਰੀਨਪਲੇ ਲਈ ਅਕੈਡਮੀ ਅਵਾਰਡ ਜਿੱਤਿਆ।